Dziynkuja piyknie. Zapraszōm zaś. „Ślōnski Fusbal” wraco za tydziyń, a nastympny „Szpil miesiōnca” już w kwiytniu.
Górnik mioł dzisio pora dobrych mōmyntōw, ale ewidyntnie wiyncyj do godki miała Legia. Trza liczyć na punkty kaj indzij…
Górnik szczylo latoś piyrszo brama, ale to dzisio za mało choby na 1 punkt. W 2016 roku statystyki niy wyglōndajōm nojlepij: 5 szpilōw, 4 porażki.
90 + 3 min. – To by było na tela.
90 + 1 min. – Złazi Kucharczyk, a tryner dowo szansa Aleksandrowowi… Szansa na podeptani po trowie bez pora sekund.
90 min. – Torman Legii tera musioł se chwila poczekac aż ruszy do niego, kieryś z Grubiorzy
89 min. – Szlag Masłowskigo. Wiela niy brakło
88 min. – Jeszcze roz z roga Kucharczyk. Cyntra… i nazod bal pod rogowo fanka.
87 min. – Już chyba wszyjscy radzi poszliby pod prysznic.
86 min. – Zmiana u gospodorzy. Po boisku już loce Masłowski.
84 min. – Legia już niy piluje z grōm. Fest pomału chodzōm po bale, kej zaczynajōm z ausu.
83 min. – Za niyskoro Górnik ciepnōł sie do przodku…
82 min. – Atakuje Górnik. Nastympny rōg.
81 min. – Groźno cyntra Madeja. próbowoł wrazić tam gowa Steblecki.
80 min. – Jes kōntra. Piynciu Grubiorzy z przodku… Bydzie yno rōg.
79 min. – Faulowany Jędrzejczyk. Zaś szansa do gospodorzy.
78 min. – Zmiana u Grubiorzy. Kurzawa za Kwieka.
Prostopadły bal do Prijovicia i idealne wykōńczyni po długim rogu. To już chyba po ptokach…
76 min. – Posprzōntane. 3:1!
74 min. – Jedyn, drugi a trzeci! Szlag za szlagiym. Dramatycznie brōniōł sie tera Górnik. Przody podwójno obrōna Janukiewicza, niyskorzij z linii bal wybijo Przybylski.
73 min. – Kwiek próbowoł szlagu z daleka, ale trefioł gynał w pukel Kucharczyka.
71 min. – Górnik sztyjc niy decyduje sie coby ciepnōnć wiynksze siyły do przodku.
69 min. – W kōńcu kōntra Górnika. Strata, ale zaro zaś Górnik pod bramōm Legii. W szesnostce obalōny napastnik, ale syndzia koże grać dalij.
68 min. – Danch zaś czyści w obrōnie.
66 min. – Po stracie bramy z boiska śloz Mariusz Magiera. Za niego włazi Kallaste.
65 min. – Górnik bydzie mioł biyda sie spamiyntać. tym bardzij, że bal sztyjc kulo sie po ich połowie
Po cyntrze Kucharczyka Jędrzejczyk uwalnio sie od krycio i szczylo kepkōm.
63 min. – 2:1! Jędrzejczyk kōńczy akcjo z bliska
62 min. – Legia moge dzisio ćwiczyć rozmańte rozwiōnzania gry z roga boiska.
61 min. – Miszōng pod bramōm Górnika. Nikoliciowi niy udało sie klupnōnć.
60 min. – Górnik zaś na wyjazd. Ni ma tera kōmu przitrzimać bal z przodku.
59 min. – Górnik przejmuje bal, ale yno na chwila. Bal zagrany do przodku przez Widanowa leci w pierōny…
58 min. – Z kożdym faulym robi sie bardzij nerwowo na boisku.
57 min. – Kucharczyk dostowo żōłto kartka po tym jak przi próbie dobitki kopnōł nogōm w gowa obrōńcy. Szpetne to było, forgot!
56 min. – Haja na boisku po piyknej akcji Legii!
55 min. – Jodłowiec! Piyknie zwyrtnōł sie z balym tak, że Magiera, kiero go wachowoł, niy wiedzioł kaj je. Szlag i zaś rōg.
53 min. – Déjà vu z piyrszej połowy. Górnik zaś brōni sie głymboko cofniynty cołko drużynōm.
52 min. – „Cyntro-szlag” po kierym piōnstkuje torman.
51 min. – Z roga Legia i zaro faul. Bydzie nastympno szansa na cyntra do gospodorzy.
50 min. – Łokciym piźniynty kieryś z Grubiorzy. Faul bez godki!
49 min. – Długim wykopym z piōntego metra wkludzo bal do gry Janukiewicz
48 min. – Steblecki zaś aktywny. Przody poszoł na presa i wywalczōł aus. Hneda szczyloł, ale pora metrōw wele słupka.
47 min. – Szlag Nikolicia. Musioł wysztrekować sie Janukiewicz.
46 min. – Mita i lecymy z tym światym. Zaczyno Legia.
Nazod na murawie bydymy za pora minut. Bydźcie samek!
Szkoda jak pierōn. Brama do szatni to nic przijymnego. Trza bydzie zaś sie spamiyntać.
Tym razym krōtko rozegrali rōg i to dało efekt. Hlousek wrażo bal do neca gowōm.
45 +1 min – Brama! do Legii. 1:1!
45 min. – Słupek-lata-torman! Sie popochało. Tera Górnika ratuje cufal!
45 min. – Kiery to już rōg Legii…
44 min. – Dobro cyntra Kucharczyka efejym. Obrōna Górnika jednak zaś to posprzōntała.
43 min. – Darymny futer. Zaś nic z tego niy bydzie
42 min. – Syndzia tera sie trocha sfifroł. Legia dostowo w geszynku nastympny rōg
40 min. – Z roga Legia sztyjc niy poradzi złōnaczyć tak rychtyk żodnego zagrożynio.
40 min. – Danch wybijo bal na rōg
Piyknie wkryncił w zol obrōńcy Kante, po czym zaro wystawiōł Stebleckimu „patelnia”. Pewne wykōńczyni! Górnik wygrywo w Warszawie!
38 min. – Brama! Steblecki! 0:1!
36 min. – Zdo sie, że po piyrszych minutach ewidyntnej przewogi Legii szpil sie wyrownoł, przinajmij jak godōmy o akcjach podbramkowych, bo przi balu sztyjc dłuzyj Legia.
35 min. – Odpedzieć z dystansu próbowoł Nikolić. Wysoko nad bramōm.
34 min. – Co za szlag Stebleckigo. To miało wlyź! Lata!
32 min. – Zaś obcis Madej tym razym fizycznie. Szpetnie kopniynty w muskla przez Jędrzejczyka
31 min – Syndziowie zrobiyli se krōtki klachy po kierych żōłto kartka obejrzoł Madej. Ciynżko pedzieć za co.
30 min. – Zaś na zolu Grubiorz. Mōndrze doł sie obalić Magiera.
29 min. – Bal już wykopany na połowa Legii. lider zaś bydzie wykludzoł atak.
28 min. – Wolny do gospodorzy blisko szesnostki… Cyntra wybito na rōg.
27 min. – Groźno cyntra Legii. Żodyn tego niy przeciōn…
26 min. – Podani z ausu do tormana. Yno po pierōna??? Zpresowany Janukiewicz wybijo za liniia boczno
25 min. – Faul. Górnik zaczyno ze swojij połowy.
24 min. – Kwiek szczylo abo cyntruje…? Bal w trybunach.
23 min. – Ała! Magiera z wolnego wycylowoł gynał w mur.
22 min. – Szpetny faul Rzeźniczaka.
22 min. – W kōńcu Górnik ciekawie pogrywo przed szesnostkiym Legii.
21 min. – Niy wykorzystano szansa z roga wartko rozfechtowała kōntra Górnika. Obrōna Legii jednak czujno.
20 min. – Groźnie. Rykoszet po zagraniu Nikolicia. Bydzie rōg.
18 min. – Zaś próba cyntry i szlagu głowōm. Próbowoł Prijović. Legia na szczynści ni mo nasztelowanych cylownikōw.
17 min. – Na razie dobrze poukłodani w obrōnie Grubiorze
16 min. – Zaś Górnik próbuje fechtnōnć swōj napad długim balym. tym razym niy wyszło.
15 min. – W kōńcu Górnik z przōdku. Dobro akcjo skōńczōno szlagiym Stebleckigo… Wele słupka
14 min. – Legia z ausu. Kucharczyk wyciepuje fōrt w szesnostka. Była próba szlagu kepkōm. Na szczynści „kole a wele”
13 min. – Tera Legia przihamowała i tyż pōmału rozgrywo bal, ale nawet w tym widać róznica. Legia stoi wysoko obrōnōm
11 min. – Górnik rozgrywo bal w obrōnie, ale już samek wyłażōm na presa Warszawioki. Wyjazd do przodku.
10 min. – Zaś Legia pod bramōm gości. Niybezpieczny szlag Dudy odbijo Janukiewicz.
9 min. – Kucharczyk za fest wypuściōł se bal. Górnik zacznie od bramy.
8 min. – Wartko akcjo Legii. Nikolić kōńczył kepkōm. Majtnōł sie.
7 min. – Piykny bal do Jose Kante, ale zarozki przi nim 3 chopōw. Sōm wszyjskich niy ofōmluje.
5 min. – Niy bydzie dzisio leko. Górnik zawarty na trzidziestym metrze od swojij bramki.
4 min. – Na razie wiyncyj przi balu gospodorze. Przed chwilōm próbowali prostopadłym balym przeniyś akcjo w szesnostek Górnika, ale żodyn do tego niy dolecioł.
3 min – Legia wykludzo atak pozycyjny
1 min. – Zaczynajōm Grubiorze, kierzi dzisio tyrajōm w czornych koszulkach. Legia na bioło.
Fusbaliści już na boisku.
Znōmy historio. Legia z Górnikiym dycki majōm se coś do udowodniynio. Do tego trza dociepać aktualny kōntekst. Górnik latoś jeszcze niy wygroł, a pora dni tymu wyciepoł trynera. Zafyrlało sie w składzie. Legia mono i w lidze kludzi, ale dopiyro co dostała wklupane z Niecieczōm. Ci i ci muszōm se poprawić humory.
10 minut do rozpoczyncio szpilu… Trza ofyn pedzieć, że prognozy do Grubiorzy na dzisio sōm darymne. Statystyki godajōm same za sia. Legia na placu piyrszym, Górnik na ostatnim. Ale fusbal to niy prognoza pogody, zresztōm nawet Jarek Kret nikiedy sie pomyli…
Legia vs Górnik – juz hneda zaczynōmy. Za wczasu obadejcie składy…
Legia: 1. Arkadiusz Malarz – 5. Artur Jędrzejczyk, 4. Igor Lewczuk, 25. Jakub Rzeźniczak, 14. Adam Hlousek – 7. Ariel Borysiuk, 3. Tomasz Jodłowiec – 8. Ondrej Duda, 99. Aleksandar Prijović, 18. Michał Kucharczyk – 11. Nemanja Nikolić.
Rezerwa: 29. Jakub Szumski, 28. Łukasz Broź, 17. Tomasz Brzyski, 23. Stojan Vranjes, 16. Michał Masłowski, 77. Mihail Aleksandrov, 2. Michał Pazdan.
Tryner: Stanisław Czerczesow.
Górnik: 84. Radosław Janukiewicz – 31. Pavel Vidanov, 2. Bartosz Kopacz, 26. Adam Danch, 21. Mariusz Magiera – 11. Roman Gergel, 19. Mariusz Przybylski, 9. Aleksander Kwiek, 18. Łukasz Madej, 71. Sebastian Steblecki – 29. Jose Kante.
Rezerwa: 33. Sebastian Przyrowski, 5. Oleksandr Shevelyukhin, 7. Rafał Kurzawa, 14. Armin Cerimagić, 15. Ken Kallaste, 22. Szymon Matuszek, 23. Szymon Skrzypczak.
Tryner: Jan Żurek.
szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn nno_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn bam_Latn szl_Latn szl_Latn szl_Latn szl_Latn szl_Latn szl_Latn quy_Latn szl_Latn bam_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn bam_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn tpi_Latn min_Latn